b'\n_START_ARTICLE_\nTurtingiems sekasi\n_START_SECTION_\nTurinys\n_START_PARAGRAPH_\nAugusto ir D\xc5\xbeeremijas \xe2\x80\x93 du nevyk\xc4\x97liai pusbroliai, kuriems nesiseka susitvarkyti gyvenimo: pirmasis policininkas eismo reguliuotojas, o antrasis \xe2\x80\x93 cigare\xc4\x8di\xc5\xb3 kontrabandininkas. Kart\xc4\x85 \xc4\xaf August\xc4\x85 kreipiasi vyras, pra\xc5\xa1antis pagalbos pad\xc4\x97ti pereiti sien\xc4\x85. Pusbroliai imasi pad\xc4\x97ti, ta\xc4\x8diau pakeliui kalnuose vyras dingsta, palik\xc4\x99s jiems krep\xc5\xa1\xc4\xaf, kuriame jie randa 2 milijardus lir\xc5\xb3. Pusbroliai paslepia pinigus, ta\xc4\x8diau gandas apie juos netrunka pasklisti ir visi \xc4\xaftakingi miestelio \xc5\xbemon\xc4\x97s stengiasi su jais suart\xc4\x97ti, kad i\xc5\xa1gaut\xc5\xb3 \xc5\xbeini\xc4\x85, kur pasl\xc4\x97pti pinigai. Augustui pasi\xc5\xablomos naujos pareigos, o Mergina, kuri ilg\xc4\x85 laik\xc4\x85 patinka D\xc5\xbeeremijui, staiga gauna motinos pritarim\xc4\x85 judviej\xc5\xb3 draugystei. Galiausiai pastarasis sudegina nam\xc4\x85, kuriame neva buvo pasl\xc4\x97p\xc4\x99s pinigus, ta\xc4\x8diau pusbroliui pasako pasl\xc4\x97p\xc4\x99s juos banke. Augusto turi paimti pinigus ir atne\xc5\xa1ti D\xc5\xbeeremijui, ta\xc4\x8diau vietoje to lagamin\xc4\x85 atiduoda merui, grafienei ir banko valdytojui, nes pani\xc5\xa1kai bijo prarasti nauj\xc4\x85sias pareigas. Galiausiai paai\xc5\xa1k\xc4\x97ja, kad D\xc5\xbeeremijas nuo prad\xc5\xbei\xc5\xb3 nepasitik\xc4\x97jo Augustu ir pasl\xc4\x97p\xc4\x97 pinigus saugioje vietoje. Pasi\xc4\x97m\xc4\x99s juos, jis ketina pereiti sien\xc4\x85 \xc4\xaf \xc5\xa0veicarij\xc4\x85, i\xc5\xa1 kur anks\xc4\x8diau gabendavo cigaretes, ir kvie\xc4\x8dia su savimi keliauti mergin\xc4\x85, ta\xc4\x8diau \xc5\xa1i, mananti, jis v\xc4\x97l neturtingas, atsisako. Pakeliui D\xc5\xbeeremijas susiduria su pasienie\xc4\x8diais, ta\xc4\x8diau \xc5\xa1ie, manydami, kad jis, kaip \xc4\xafprasta, gabena tik cigaretes, j\xc4\xaf praleid\xc5\xbeia per sien\xc4\x85...'